CELEX: C2005/093/67
Language: sl
Date: 2005-04-16 00:00:00
Title: Zadeva T-47/05: Tožba Pilar Ange Serrano in drugih proti Evropskemu parlamentu, vložena dne 31. januarja 2005

16.4.2005   
            
            
               SL
            
            
               Uradni list Evropske unije
            
            
               C 93/36
            
         Tožba Pilar Ange Serrano in drugih proti Evropskemu parlamentu, vložena dne 31. januarja 2005
   (Zadeva T-47/05)
   (2005/C 93/67)
   Jezik postopka: francoščina
   Pilar Ange Serrano, stanujoča v Luxembourgu, Jean-Marie Bras, stanujoč v Luxembourgu, Dominiek Decoutere, stanujoč v Wolwelange (Luksemburg), Armin Hau, stanujoč v Luxembourgu, Adolfo Orcajo Teresa, stanujoč v Bruslju in Francisco Javier Solana Ramos, stanujoč v Woluwe-Saint-Lambert (Belgija), ki jih zastopa Eric Boigelot, avocat, so dne 31. januarja 2005 na Sodišče prve stopnje Evropskih skupnosti vložili tožbo proti Evropskemu parlamentu.
   Tožeče stranke Sodišču prve stopnje predlagajo, naj:
   
               —
            
            
               razglasi za nično odločbo o novi razporeditvi v naziv tožečih strank, o kateri so bili obveščeni z dopisom kadrovskega generalnega direktorja brez datuma in podpisa;
            
         
               —
            
            
               razglasi za ničen vsak nadaljnji akt in/ali s to odločbo povezan akt, čeprav bi bil sprejet po tej tožbi,
            
         
               —
            
            
               Evropskemu parlamentu naloži plačilo odškodnine, ocenjene po pravični oceni na 60.000 evrov za vsako tožečo stranko s pridržkom zvišanja in/ali znižanja v teku postopka;
            
         
               —
            
            
               toženi stranki v vsakem primeru naloži plačilo stroškov.
            
         Tožbeni razlogi in bistvene trditve
   Vse tožeče stranke so uradniki Evropskega parlamenta, izbrani v okviru natečaja za prehod v drugo kategorijo (iz kategorije D v kategorijo C ali iz kategorije C v kategorijo B) pred začetkov veljave, 1. maja 2004, reforme Kadrovskih predpisov. Navajajo, da je njihova prerazporeditev v naziv zanje po novih Kadrovskih predpisih manj ugodna kot bi bila, če ne bi uspešno opravili zadevnih natečajev.
   V podporo svoji tožbi tožeče stranke navajajo najprej ugovor nezakonitosti zoper Uredbo 723/2004 (1) o spremembi Kadrovskih predpisov, ki temelji na domnevni kršitvi obveznosti obrazložitve, načel pravne varnosti, zaupanja v pravo, sorazmernosti in enakega obravnavanja. Prav tako navajajo, da Evropski parlament ob sprejetju navedenih odločb naj ne bi bil spoštoval niti svoje dolžne skrbnosti niti načela dobre uprave.
   
      (1)  Uredba Sveta (ES, EURATOM) št. 723/2004 z dne 22. marca 2004 o spremembi Kadrovskih predpisov za uradnike Evropskih skupnosti in pogojev za zaposlitev drugih uslužbencev Evropskih skupnosti (UL L 124, 27.4.2004, str. 1.